CELEX: 31991R3537
Language: el
Date: 1991-12-04 00:00:00
Title: Κανονισμός (ΕΟΚ) αριθ. 3537/91 της Επιτροπής της 4ης Δεκεμβρίου 1991 που τροποποιεί τον κανονισμό (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο

Avis juridique important

|

31991R3537

Κανονισμός (ΕΟΚ) αριθ. 3537/91 της Επιτροπής της 4ης Δεκεμβρίου 1991 που τροποποιεί τον κανονισμό (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο  

Επίσημη Εφημερίδα αριθ. L 335 της 06/12/1991 σ. 0009 - 0009

ΚΑΝΟΝΙΣΜΟΣ (ΕΟΚ) αριθ. 3537/91 ΤΗΣ ΕΠΙΤΡΟΠΗΣ  της 4ης Δεκεμβρίου 1991  που τροποποιεί τον κανονισμό (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3492/91 (2), και ιδίως το άρθρο 9,  Εκτιμώντας:  ότι ο κανονισμός (ΕΟΚ) αριθ. 2658/87 καθιέρωσε ονοματολογία των εμπορευμάτων, που εφεξής καλείται "συνδυασμένη ονοματολογία" η οποία πληροί ταυτόχρονα τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας-  ότι, προκειμένου να εξασφαλιστεί η ομοιόμορφη εφαρμογή της συνδυασμένης ονοματολογίας πρέπει να θεσπιστούν διατάξεις που αφορούν την κατάταξη λαχανικών, καρπών και φρούτων και άλλων βρώσιμων μερών φυτών, παρασκευασμένων ή διατηρημένων με ξίδι ή οξικό  οξύ-  ότι είναι δυνατόν να αποδειχθεί δυσχερής η διάκριση των λαχανικών, φρούτων και άλλων βρώσιμων μερών φυτών, που είναι παρασκευασμένα ή διατηρημένα με ξίδι ή οξικό οξύ, του κωδικού ΣΟ 2001, από τα ίδια προϊόντα τα οποία όμως έχουν υποστεί διαφορετική  παρασκευή ή διατήρηση και υπάγονται στους κωδικούς ΣΟ 2002 έως 2005 και 2008- ότι δεν είναι δυνατόν να γίνει λόγος για προϊόν παρασκευασμένο ή διατηρημένο με ξίδι ή οξικό οξύ, εφόσον οι εν λόγω ουσίες περιέχονται μόνο σε πολύ μικρές ποσότητες- ότι  φαίνεται δυνατή η διάκριση των δύο ομάδων προϊόντων με βάση την περιεκτικότητά τους σε ελεύθερα πτητικά οξέα που υπολογίζονται σε οξικό οξύ- ότι κρίνεται σκόπιμος ο καθορισμός του ορίου περιεκτικότητας στις ανωτέρω ουσίες σε 0,5 % κατά βάρος- ότι, προς  τον σκοπό αυτό, πρέπει να εισαχθεί συμπληρωματική σημείωση στο κεφάλαιο 20 της συνδυασμένης ονοματολογίας- ότι, κατά συνέπεια, κρίνεται σκόπιμη η τροποποίηση του κανονισμού (ΕΟΚ) αριθ. 2758/87-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ακόλουθη συμπληρωματική σημείωση προστίθεται στο κεφάλαιο 20 της συνδυασμένης ονοματολογίας που βρίσκεται στο παράρτημα του κανονισμού (ΕΟΚ) αριθ. 2658/87:  "1. Θεωρούνται ως προϊόντα υπαγόμενα στην κλάση 2001 τα λαχανικά, οι καρποί και τα φρούτα και τα άλλα βρώσιμα μέρη φυτών, παρασκευασμένα ή διατηρημένα με ξίδι ή οξικό οξύ των οποίων η περιεκτικότητα σε ελεύθερο πτητικό οξύ, υπολογιζομένη σε οξικό οξύ,  είναι ίση ή ανώτερη του 0,5 % κατά βάρος."  Άρθρο 2  Οι συμπληρωματικές σημειώσεις 1 έως 6 γίνονται αντίστοιχα σημειώσεις 2 έως 7.  Άρθρο 3  Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Δεκεμβρίου 1991. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 328 της 30. 11. 1991, σ. 80.